שדרות בגשם 
באור ובגשם העיר מסורקת.; היפה באמת - היא תמיד ביישנית.; אלך נא היום, עם בתי הצוחקת,; בין כל הדברים שנולדו שנית.; הנה הזגוגית - שמה צלול משמותינו; ומי בקיפאון הרהורה יעבור?; על קו מיפתנה, כעל סף נישמתנו,; הרעש ניפרד מן האור.; הנה הברזל, האליל והעבד,; נפח הימים הנושא בעולם.; הנה, בת שלי, אחותנו האבן,; הזו שאיננה בוכה לעולם.; גבהו בימינו האש והמים.; אנחנו עוברים בשערים ומראות,; נדמה - גם הלילה הוא נהר היומיים,; אשר על חופיו ארצות מוארות.; נדמה - גם אנחנו הבוקר נגיע; אל בית אחרון בנתיב הרחב; ושם עוד ניצב לבדד הרקיע; וילד משליך כדורו לרגליו.; באור ומטר השדרה מסורקת.; דברי, ירוקה, רעשי רעשי.; ראה, אלוהי, עם ביתי הצוחקת; אני מטייל ברחובך הראשי.; 